《闻军过》
元代·方回

老胆堪多恐，焦脾更积忧。
军声时汹汹，债事日悠悠。
西路危单骑，东滩乏便舟。
情怀无一可，风雨五更头。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。